ຜູ້ເສຍຊີວິດ ຍ້ອນລົມພາຍຸ ຢູ່ຟີລິບປິນ ເພີ້ມຂຶ້ນ ເປັນ 325 ຄົນ (ສະໄລດ໌)
ນອກນັ້ນ ເຈົ້າ​ໜ້າ​ທີ່ຍັງກໍາລັງ​ຊອກ​ຫາ 379 ຄົນ ທີ່​ຍັງ​ຫາ​ຍສາບ​ສູນ ​ແລະຈັດ​ຫາ​ບ່ອນ​ພັກ​​ຊົ່ວຄາວສຸກ​ເສີນ​​​ໃຫ້​ແກ່​ເກືອບ 180.000 ຄົນ.
ບັນດາໜ່ວຍກູ້ໄພ ກໍາລັງຊອກຫາຜູ້ທີ່ລອດຊີວິດມາໄດ້ ແລະຈັດ ສົ່ງການຊ່ວຍເຫລືອສຸກເສີນຢ່າງຮີບດ່ວນ ໄປໃຫ້ຫລາຍພັນຄົນ ທີ່ບໍ່ມີທີ່ຢູ່ອາໄສ ທີ່ພາກໃຕ້ຂອງຟີລິບປິນ ຫລັງຈາກພາຍຸໄຕ້ຝຸ່ນ ທີ່ຮ້າຍແຮງ ໄດ້ເຮັດໃຫ້ມີຜູ້ເສຍຊີວິດຢ່າງໜ້ອຍ 325 ຄົນ ແລະ ອີກຫລາຍຮ້ອຍຄົນຫາຍສາບສູນໄປນັ້ນ ບັນດາຜູ້ລອດຊີວິດມາໄດ້ທີ່ຕື່ນຕົກໃຈ ໄດ້ຊອກຫາສະມາຊິກຄອບຄົວ ຈາກຊາກສົບທີ່ຮ່າງກາຍໂອບດ້ວຍຂີ້ຕົມ ໃນຂະນະທີ່ອີກຈຳນວນນຶ່ງ ພາກັນຄົ້ນຫາຢູ່ຕາມເຮືອນຊານ ຂອງເຂົາເຈົ້າ ທີ່ຖືກທໍາລາຍຈາກ ລົມໄຕ້ຝຸ່ນໂບພາ ຢູ່ໃນຫລາຍເຂດຍັງບໍ່ສາມາດເຂົ້າໄປເຖິງໄດ້ ໃນວັນພະຫັດມື້ນີ້ ເນື່ອງ ຈາກຖະໜົນຫົນທາງໄດ້ຖືກນໍ້າເຊາະໄປ ຂົວຖືກທໍາລາຍ ແລະສາຍໄຟຟ້າຖືກຕັດຂາດ ຍ້ອນລົມພາຍຸທີ່ໄດ້ພັດຂຶ້ນຝັ່ງໃນມື້ວັນອັງຄານຜ່ານມາ ຊຶ່ງໄດ້ນໍາເອົາລົມແຮງ ແລະພາໃຫ້ຝົນຕົກໜັກນຳດ້ວຍ ບັນດາເຈົ້າໜ້າທີ່ ກໍາລັງຊອກຫາ 379 ຄົນ ທີ່ຍັງຫາຍສາບສູນ ແລະ ຈັດຫາບ່ອນພັກຊົ່ວ ຄາວສຸກເສີນໃຫ້ແກ່ເກືອບ 180 000 ຄົນທີ່ພາກັນແອອັດ ພັກຊົ່ວຄາວຢູ່ຕາມໂຮງຮຽນແຫ່ງຕ່າງໆແລະໂຮງການຂອງລັດ ຖະບານນັ້ນ ກະຊວງການຕ່າງປະເທດສະຫະລັດ ໄດ້ສະເໜີໃຫ້ການຊ່ວຍເຫລືອ ບັນເທົາທຸກໄພທໍາມະຊາດ ແລະໄດ້ສະແດງຄວາມເສົ້າສະລົດໃຈ ຕໍ່ຄວາມເສຍຫາຍແລະການສູນເສຍຊີວິດຢູ່ໃນຟີລິບປິນ ໃນວັນພະຫັດມື້ນີ້ ພາຍຸໂບພາ ໄດ້ເຄື່ອນໄປທາງທິດຕາເວັນຕົກຂອງຟີລິບປິນ ເຂົ້າສູ່ທະເລຈີນໃຕ້ ບ່ອນທີ່ພວກນັກພະຍາກອນອາກາດກ່າວວ່າ ມັນອາດຈະມຸ່ງໜ້າໄປສູ່ ຫວຽດນາມ ຫລືຈີນ